CELEX: 52018PC0357
Language: ro
Date: 2018-05-24
Title: Propunere de DECIZIE A CONSILIULUI privind poziția care urmează să fie adoptată, în numele Uniunii Europene, în cadrul Comitetului mixt al SEE, cu privire la modificarea Protocolului 30 (privind dispoziții specifice referitoare la organizarea cooperării în domeniul statisticii) la Acordul privind SEE

COMISIA EUROPEANĂ
            Bruxelles, 24.5.2018
            COM(2018) 357 final
            2018/0185(NLE)
            Propunere de
            DECIZIE A CONSILIULUI
            privind poziția care urmează să fie adoptată, în numele Uniunii Europene, în cadrul Comitetului mixt al SEE, cu privire la modificarea Protocolului 30 (privind dispoziții specifice referitoare la organizarea cooperării în domeniul statisticii) la Acordul privind SEE 
            (Text cu relevanță pentru SEE)
            
               
         
         
            
               EXPUNERE DE MOTIVE
            
            
               1.CONTEXTUL PROPUNERII
            
            
               •Motivele și obiectivele propunerii
            
            
               Proiectul de decizie a Comitetului mixt al SEE (anexat la Propunerea de decizie a Consiliului) are drept scop asigurarea cooperării continue cu statele AELS care fac parte din SEE (Norvegia, Liechtenstein și Islanda) în cadrul programului statistic european 2013-2017, care a fost prelungit până în 2020 prin Regulamentul (UE) 2017/1951
                  1
               .
            
            
               Prin urmare, Proiectul anexat de decizie a Comitetului mixt al SEE propune modificarea în consecință a Protocolului 30 (
               
                  privind dispoziții specifice referitoare la organizarea cooperării în domeniul statisticii
               
               ) la Acordul privind SEE. 
            
            
               Statele AELS care fac parte din SEE contribuie financiar la bugetul UE pentru participarea lor la acest program. Poziția cu privire la acest Proiect de decizie a Comitetului mixt al SEE trebuie, prin urmare, să fie stabilită de Consiliu.
            
            
               •Coerența cu dispozițiile existente în domeniul de politică vizat
            
            
               
                  Proiectul atașat de decizie a Comitetului mixt extinde politica deja existentă a UE la statele AELS care fac parte din SEE (Norvegia, Islanda și Liechtenstein).
               
            
            
               •Coerența cu alte politici ale Uniunii
            
            
               Extinderea acquis-ului UE la statele AELS care fac parte din SEE, prin încorporarea acestuia în Acordul privind SEE, se realizează în conformitate cu obiectivele și principiile acestui acord care vizează instituirea unui Spațiu Economic European dinamic și omogen, bazat pe norme comune și pe condiții egale în materie de concurență. 
            
            
               2.TEMEIUL JURIDIC, SUBSIDIARITATEA ȘI PROPORȚIONALITATEA
            
            
               •Temeiul juridic
            
            
               Actele legislative care urmează să fie încorporate în Acordul privind SEE se întemeiază pe articolul 338 alineatul (1) din Tratatul privind funcționarea Uniunii Europene.
            
            
               Articolul 1 alineatul (3) din Regulamentul (CE) nr. 2894/94 al Consiliului
                  2
                privind normele de punere în aplicare a Acordului privind SEE prevede stabilirea de către Consiliu, pe baza unei propuneri a Comisiei, a poziției care urmează să fie adoptată în numele Uniunii cu privire la astfel de decizii. 
            
            
               În cooperare cu SEAE, Comisia prezintă Proiectul de decizie a Comitetului mixt al SEE în vederea adoptării de către Consiliu ca poziție a Uniunii. Comisia speră să poată prezenta acest document, în cel mai scurt timp, în cadrul Comitetului mixt al SEE.
            
            
               •Subsidiaritatea (în cazul competențelor neexclusive) 
            
            
               Propunerea respectă principiul subsidiarității din motivul expus mai jos. 
            
            
               Obiectivul prezentei propuneri, și anume asigurarea omogenității pieței interne, nu poate fi realizat în mod suficient de către statele membre și, prin urmare, având în vedere efectele sale, poate fi realizat mai bine la nivelul Uniunii. 
            
            
               
                  Procesul de încorporare a acquis-ului UE în Acordul privind SEE se desfășoară în conformitate cu Regulamentul (CE) nr. 2894/94 al Consiliului din 28 noiembrie 1994 referitor la normele de punere în aplicare a Acordului privind Spațiul Economic European, care confirmă abordarea adoptată.
               
            
         
         
            
               •Proporționalitatea
            
            
               În conformitate cu principiul proporționalității, prezenta propunere nu depășește ceea ce este necesar pentru atingerea obiectivului propus.
            
            
               •Alegerea instrumentului
            
            
               
                  În conformitate cu articolul 98 din Acordul privind SEE, instrumentul ales este o decizie a Comitetului mixt al SEE. Comitetul mixt al SEE asigură punerea în aplicare și funcționarea eficace a Acordului privind SEE. În acest scop, acesta ia decizii în cazurile prevăzute de Acordul privind SEE. 
               
            
            
               3.REZULTATELE EVALUĂRILOR EX POST, ALE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI
            
            
               •Nu se aplică.
            
            
               4.IMPLICAȚIILE BUDGETARE
            
            
               
                  Pentru a fi în măsură să participe la programul statistic european, țările AELS care fac parte din SEE contribuie din punct de vedere financiar la bugetul Uniunii Europene. Suma exactă va fi stabilită odată ce prezenta decizie a Consiliului este adoptată.
               
            
            
               5.ALTE ELEMENTE
            
            
               •
                     Nu se aplică. 
            
            
               2018/0185 (NLE)
            
            
               Propunere de
            
            
               DECIZIE A CONSILIULUI
            
            
               privind poziția care urmează să fie adoptată, în numele Uniunii Europene, în cadrul Comitetului mixt al SEE, cu privire la modificarea Protocolului 30 (privind dispoziții specifice referitoare la organizarea cooperării în domeniul statisticii) la Acordul privind SEE 
            
            
               (Text cu relevanță pentru SEE)
            
            
               CONSILIUL UNIUNII EUROPENE,
            
            
               având în vedere Tratatul privind funcționarea Uniunii Europene, în special articolul 338 alineatul (1) coroborat cu articolul 218 alineatul (9),
            
            
               având în vedere Regulamentul (CE) nr. 2894/94 al Consiliului din 28 noiembrie 1994 privind normele de punere în aplicare a Acordului privind Spațiul Economic European
                  3
               , în special articolul 1 alineatul (3),
            
            
               având în vedere propunerea Comisiei Europene,
            
            
               întrucât:
            
         
         
            
               (1)Acordul privind Spațiul Economic European
                  4
                („Acordul privind SEE”) a intrat în vigoare la 1 ianuarie 1994.
            
            
               (2)În temeiul articolului 98 din Acordul privind SEE, Comitetul mixt al SEE poate decide, între altele, modificarea în consecință a Protocolului 30 (
               
                  privind dispozițiile specifice referitoare la organizarea cooperării în domeniul statisticii
               
               ) la Acordul privind SEE.
            
            
               (3)Pentru a asigura continuarea cooperării cu statele AELS care fac parte din SEE în domeniul statisticii, Regulamentul (UE) 2017/1951 al Parlamentului și al Consiliului
                  5
                ar trebui inclus în Protocolul 30 (
               
                  privind dispozițiile specifice referitoare la organizarea cooperării în domeniul statisticii
               
               ) la Acordul privind SEE.
            
            
               (4)Prin urmare, Protocolul 30 (
               
                  privind dispozițiile specifice referitoare la organizarea cooperării în domeniul statisticii
               
               ) la Acordul privind SEE ar trebui modificat în consecință. 
            
            
               (5)Poziția Uniunii în cadrul Comitetului mixt al SEE ar trebui, prin urmare, să se bazeze pe proiectul de decizie anexat,
            
            
               ADOPTĂ PREZENTA DECIZIE: 
            
            
               Articolul 1
            
            
               Poziția care urmează să fie adoptată în numele Uniunii Europene în cadrul Comitetului mixt al SEE în ceea ce privește modificarea propusă a Protocolului 30 (
               
                  privind dispozițiile specifice referitoare la organizarea cooperării în domeniul statisticii
               
               ) la Acordul privind SEE se bazează pe proiectul de decizie a Comitetului mixt al SEE anexat la prezenta decizie.
            
            
               Articolul 2
            
            
               Prezenta decizie intră în vigoare la data adoptării.
            
            
               Adoptată la Bruxelles,
            
            
               
                     Pentru Consiliu,
               
               
                     Președintele
               
            
         
         
            
                  
                     (1)
                  
                        Regulamentul (UE) 2017/1951 al Parlamentului European și al Consiliului din 25 octombrie 2017 de modificare a Regulamentului (UE) nr. 99/2013 privind programul statistic european pentru perioada 2013-2017, prin prelungirea acestuia până în 2020.
               
               
                  
                     (2)
                  
                        JO L 305, 30.11.1994, p. 6-8.
               
               
                  
                     (3)
                  
                        JO L 305, 30.11.1994, p. 6.
               
               
                  
                     (4)
                  
                        JO L 1, 3.1.1994, p. 3. 
               
               
                  
                     (5)
                  
                        Regulamentul (UE) 2017/1951 al Parlamentului European și al Consiliului din 25 octombrie 2017 de modificare a Regulamentului (UE) nr. 99/2013 privind programul statistic european pentru perioada 2013-2017, prin prelungirea acestuia până în 2020.
               
            
      
    ---documentbreak--- 
      
         
               COMISIA EUROPEANĂ
            Bruxelles,24.5.2018
            COM(2018) 357 final
            ANEXĂ
            la
            Propunerea de decizie a Consiliului
            privind poziția care urmează să fie adoptată, în numele Uniunii Europene, în cadrul Comitetului mixt al SEE, cu privire la modificarea Protocolului 30 (privind dispoziții specifice referitoare la organizarea cooperării în domeniul statisticii) la Acordul privind SEE 
            
               
         
         
            
               ANEXĂ
                  DECIZIA nr. […]
               
                  A COMITETULUI MIXT AL SEE
               din […]
               de modificare a Protocolului 30 la Acordul privind SEE privind dispoziții specifice referitoare la organizarea cooperării în domeniul statisticii
            
            
               COMITETUL MIXT AL SEE,
            
            
               având în vedere Acordul privind Spațiul Economic European (denumit în continuare „Acordul privind SEE”), în special articolul 98,
            
            
               întrucât:
            
            
               (1)Programul statistic al SEE pentru perioada 2018-2020 ar trebui să se întemeieze pe Regulamentul (UE) nr. 99/2013 al Parlamentului European și al Consiliului
                  1
               , astfel cum a fost modificat ultima oară prin Regulamentul (UE) 2017/1951 al Parlamentului European și al Consiliului din 25 octombrie 2017 de modificare a Regulamentului (UE) nr. 99/2013 privind programul statistic european pentru perioada 2013-2017, prin prelungirea acestuia până în 2020
                  2
                și ar trebui să includă acele elemente ale programului care sunt necesare pentru descrierea și monitorizarea tuturor aspectelor economice, sociale și de mediu relevante ale Spațiului Economic European.
            
            
               (2)Regulamentul (UE) 2017/1951 al Parlamentului European și al Consiliului din 25 octombrie 2017 de modificare a Regulamentului (UE) nr. 99/2013 privind programul statistic european pentru perioada 2013-2017, prin prelungirea acestuia până în 2020 ar trebui inclus în Protocolul 30 pentru a garanta că această cooperare se prelungește până în 2020.
            
            
               (3)Prin urmare, Protocolul 30 la Acordul privind SEE ar trebui modificat pentru ca această cooperare extinsă să poată fi realizată începând cu 1 ianuarie 2018.
            
            
               ADOPTĂ PREZENTA DECIZIE:
            
            
               Articolul 1
            
            
               Protocolul 30 la Acordul privind SEE se modifică după cum urmează:
            
            
               1.cuvântul „2017” din titlul articolului 5 se înlocuiește prin cuvântul „2020”. 
            
            
               2.La articolul 5 alineatul (1) se adaugă următoarea liniuță:
            
            
               „-32017 R 1951: Regulamentul (UE) 2017/1951 al Parlamentului European și al Consiliului din 25 octombrie 2017 (JO L 284, 31.10.2017, p. 1).”
            
            
               3.Cuvintele „2013-2017” și „31 decembrie 2017” din textul articolului 5 alineatul (2) se înlocuiesc prin cuvintele „2013-2020” și „31 decembrie 2020”;
            
            
               4.cuvintele „2013-2017” din textul articolului 5 alineatul (3) se înlocuiesc prin cuvintele „2013-2020”;
            
            
               5.textul articolului 5 alineatul (4) se înlocuiește cu următorul text: 
            
            
               „Statele AELS contribuie financiar, în conformitate cu articolul 82 alineatul (1) litera (a) din acord și cu regulamentele financiare aferente, cu o sumă care reprezintă 75 % din valoarea indicată în liniile bugetare 29 02 05 (Programul statistic european 2013­2017) și 29 01 04 05 (Politica de informare statistică – Cheltuieli de gestiune administrativă) înscrise în bugetul Uniunii Europene pentru exercițiul financiar 2013 și cu o sumă care reprezintă 75 % din valoarea indicată în liniile bugetare 29 02 01 (Furnizarea de informații statistice de calitate, punerea în aplicare de noi metode de producție a statisticilor europene și consolidarea parteneriatului cu Sistemul Statistic European) și 29 01 04 01 (Cheltuieli de sprijin pentru programul statistic european) înscrise în bugetul Uniunii Europene pentru perioada 2014­2020.” 
            
            
               Articolul 2
            
            
               Prezenta decizie intră în vigoare la […], cu condiția să se fi efectuat toate notificările prevăzute la articolul 103 alineatul (1) din Acordul privind SEE*. 
            
         
         
            
               
                  3Se aplică de la 1 ianuarie 2018.
            
            
               Articolul 3
            
            
               Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
            
            
               Adoptată la Bruxelles, […].
            
            
               
                     Pentru Comitetul mixt al SEE,
               
               
                     Președintele
                     Secretarii
                     Comitetului mixt al SEE […]
                  
            
         
         
            
                  
                     (1)
                  
                        JO L 39, 9.2.2013, p. 12.
               
               
                  
                     (2)
                  
                        JO L 284, 31.10.2017, p. 1.
               
               
                  
                     (3)
                  *
                        [Nu au fost semnalate obligații constituționale.] [Au fost semnalate obligații constituționale.]